“”دستونک””
ما وت ءَ دیریں شمشتگ زندگی
 گوں بلے کس ءَ نہ گشتگ زندگی
لوٹ اِتگ ھمرائی ءَ بیایاں ما تئی
 تو بلئے مارا نہ برتـــگ زندگی
سرجمیں سی سال گوستگ مئے ءُ تئی
 سنگتی انگت نہ پرشتـــگ زندگی
دل تئی دردانی کہــــریں جنتر ءَ
 کئے بہ زانت دیریں مئے درشتگ زندگی
من کئی! نام ءَ گراں گلہ کناں
 کئے؟ تئـــی پاداں نہ کپتگ زندگی
مرگ ءَ وش اتکے بہ کن منصور تو
 بــــے وپا اِنت دور رپتــگ زندگی
**منصور حیدر**